— Усе мы верым у нешта больш высокае і духоўнае. Калі чалавек гаворыць, што ён не вернік, не верце яму. Таму што без веры мы не можам існаваць, калі хочам упарадкаваць сваё жыццё, сваё сумленне… Усё адно чалавек павінен у нешта верыць. Не абавязкова быць хрысціянінам альбо мусульманінам. Была і паганская вера, калі спавядаліся розным багам. Любая вера выратоўвае нас ад усяго: ад холаду і голаду, ад хвароб і духоўнага жабрацтва… Мы народжаны для веры, нават калі і не ходзім у царкву. Калі чалавек на нешта спадзяецца, ён інтуітыўна кажа: “Дай жа Бог”. Усё гэта і дапамагае заставацца, як вы кажаце, светлым у душы. А пра гранат вы правільна сказалі. Для нас, армян, гэта сапраўды сімвал духоўнасці, жыцця, веры.